Пісаньне мае ў сабе ўсё, што неабходна для збаўленьня, сьцьвярджаў Джон Ўікліф, і ўсе хрысьціяне павінны чытаць яго. Дзеля гэтага Ўікліф узяўся за пераклад Бібліі, даючы свайму народу Пісаньне на роднай мове. Погляды оксфардзкага прафэсара выклікалі гарачыя дыскусіі ў многіх эўрапейскіх унівэрсытэтах, але найбольшай вастрыні яны дасягнулі ў Празе, даўшы пачатак эвангельскаму руху ва ўсёй Усходняй Эўропе. Ключавымі постацямі ў гэтых падзеях былі Ян Гус і Геранім Праскі.